Lucius Caecilius Metellus Dalmaticus
Lucius Caecilius Metellus Dalmaticus (natus circa annum 160 a.C.n., mortuus anno 103 a.C.n.) vir publicus Romanus factionis optimatium fuit.

Gens 
Pater eius Lucius Caecilius Metellus Calvus anno 142 consul fuit. Habuit tres liberos: Lucium Caecilium Marcellum consulem anni 68 a.C.n., Marcum Caecilium Metellum praetorem anni 69 a.C.n. atque Caeciliam Metellam, quae primo Marco Aemilio Scauro (consuli 115 a.C.n.), deinde Sullae nupsit.

Cursus honorum 
Metellus, qui fautor optimatium et inimicus Gaii Marii erat, anno 119 a.C.n. una cum Lucio Aurelio Cotta consul electus est atque bellum in Dalmatia suscepit. Anno 117 a.C.n. de Dalmatis triumphavit. E praeda aedes Castoris refici iussit et templum Opis Opiferae aedificavit. Forsitan anno 115 a.C.n. censor erat (nisi potius fuit Lucius Caecilius Metellus Diadematus, consul anni 117 a.C.n.). Anno 114 a.C.n. pontifex maximus iudicium rexit contra Vestales tres incesti accusatas. Anno 103 a.C.n. mortuus est.

Bibliotheca 
 
J. Van Ooteghem, Les Caecilii Metelli de la République, Bruxellis : Palais des Académies, 1967.

Notae 

Metellus Dalmaticus, Lucius
Senatores
Optimates (Roma antiqua)
Pontifices Maximi
Censores